Mu Rwanda haravugwa inkuru ko hamenyekanye undi munyempano uririmba neza nawe ufite ubumuga bwo kutabona akaba yaraye ashyize ahagaragara indirimbo nshya, amazina ye ni John Byiringiro Singleton.
"RUKUNDO" niyo ndirimbo Nshya ya John Singleton Byiringiro , umunyarwanda uba muri Leta Z' unze ubumwe z' Amerika
Uyu musore wavukiye mu Rwanda ariko ubu utuye ku mugabane w' amerika , arihariye akaba akunda Imana cyane , yabaye imyaka ye y' ubwana muri Olphelinat Noël de Nyundo ni naho yakuriye kandi akura afite ubumuga bwo kutabona .
John afite impano ikomeye cyane ya muzika kuko aririmba neza cyane , akacuranga no murusengero asengeramo mu mugi wa Dallas .
Iyo uganiriye nawe ni umuntu uhora yishimye kandi unezerewe cyane , akaba ari umuntu ufite umutima wagukiye gushaka Imana no kunga ubusabane nayo akunda cyane kuramya no guhimbaza Imana . Akaba yiyongereye ku bandi baramyi bakorera muzika yabo hanze y'uRwanda.
Mu gihe ari gutegura alubum yirinze cyane gutangaza byinshi,gusa avuga ko yaba ashyize hanze iyi yise Rukundo izindi zikazaza mu gihe cya vuba ari nako azakomeza kujya azigeza ku bakunzi b'Indirimbo ziramya kandi zigahimbaza Imana .
John Singleton yatangaje ko iyi ndirimbo ye RUKUNDO igomba kuba ikiraro gihuza abantu n' umukunzi wacu Yesu wadukunze tutarabaho kandi tutanabereye . Yesu ni inshuti nziza kandi itanga ihumure n' urukundo rutagira akagero .
Yagize ati: " RUKUNDO " indirimbo isohotse uyu munsi , ibanezeze kandi mbijeje kuzabagezaho nizindi ndirimbo zanjye mu gihe kizaza kuko ziri gutunganywa" .
Asahora iyi ndirimbo ye uyu munsi yahise ashyigikirwa na bamwe mu bahanzi bagenzi barimo Nelson Mucyo.
Nelson Mucyo umuramyi uzwi cyane mu Rwanda wanamenyekanye ku ndirimbo zirimo ndaje mu bwiza , warakoze , ngeze ku iriba n'izindi.
Daniel Svensson wamenyekanye mu ndirimbo zirimo , Ndi hano Mwami,Warakoze yakoranye na Patient Bizimana
Rukundo by John Singleton Byiringiro